[{"text_idx": "#000000", "text": "Rusa Antologio: Poemoj de Apollon Majkov"}, {"text_idx": "#000001", "text": "Apollo\u0301n Nikola\u0301jevic\u0302 Majko\u0301v naskig\u0302is la 23an de majo (Gregorie: la 4an de junio) 1821 en Moskvo, en la nobela familio de la pentristo Nikolaj Majkov kaj verkistino Jevgenija Majkova (frau\u0306line: Gusjatnikova. En 1834 la familio eklog\u0302is en Peterburgo, kie li studis en la jura fakultato de la Peterburga universitato kaj poste eklaboris en la s\u0302tata fiska departemento. Danke al la subvencio de la imperiestro Nikolao la Unua, Majkov pasigis du jarojn eksterlande, studante arton, kaj post la reveno al Ruslando (1844) ig\u0302is s\u0302tatoficisto; ekde 1852 dum pli ol 40 jaroj li laboris en la cenzura administrejo, fine kiel prezidanto de la komitato pri cenzurado de eksterlandaj presaj\u0302oj."}, {"text_idx": "#000002", "text": "Majkov ekverkis tre frue kaj en la 21-jara ag\u0302o aperigis sian unuan poemaron, kiun sekvis pliaj poemaroj, dramoj kaj tradukoj. Majkov poeziis plejparte pri la naturo kaj historio; en liaj \u201cverkoj de bono kaj belo\u201d sentig\u0302as influoj helena kaj malnovrusa. Pro sia skeptika rilato al la okcident-eu\u0306ropa kulturo li estis forte atakata de la \u201cprogresemuloj\u201d. Multaj liaj poemoj danke al muzikigo de C\u0302ajkovskij kaj Rimskij-Korsakov estas kantataj g\u0302is nun. Majkov mortis la 8an (20an) de marto 1897. Al la rusa kulturo kontribuis ankau\u0306 liaj fratoj: kritikisto Valerian, prozisto kaj tradukisto Vladimir, literaturhistoriisto kaj bibliografo Leonid. (AlKo)"}, {"text_idx": "#000009", "text": "Tradukis el la rusa Valentin Melnikov"}]